У Вікіпедыі ёсць артыкулы пра іншых асоб з прозвішчам Пітэрсан.
**Дэвід Джошуа Пітэрсан** (англ.: David Joshua Peterson; нар. 20 студзеня 1981) — пісьменнік, мастак, лінгвіст, стваральнік штучных моў для тэле - і кінафільмаў, такіх як «Тор: Царства цемры» і «Доктар Стрэндж». Працаваў над датракійскай і валірыйскай мовамі для тэлесерыяла «Гульня тронаў», а таксама дапрацаваў мову Старэйшай Гаворкі для серыяла «Вядзьмар» ад Netflix.

Біяграфія
---------

Пітэрсан атрымаў ступень бакалаўра па англійскай мове і лінгвістыцы ў Каліфарнійскім універсітэце ў Берклі (2003), затым скончыў магістрскую праграму па лінгвістыцы ў Каліфарнійскім універсітэце ў Сан-Дыега (2003-2006). Згодна з інтэрв'ю, дадзенага выданню *Conlangs Monthly*, ён упершыню пазнаёміўся са штучнымі мовамі, яшчэ знаходзячыся ў Берклі, пасля наведвання класа эсперанта ў 2000 годзе. У 2007 годзе ён стаў адным з 10 заснавальнікаў «Таварыства па стварэнню моў» і быў яго прэзідэнтам (2011-2014).

У 2009 годзе тэлевізійнай сеткі HBO спатрэбілася распрацаваць выдуманую мову для тэлесерыяла «Гульня тронаў». Прадзюсары звярнуліся за дапамогай да Грамадства па стварэнню моў. Конкурс выйграў Пітэрсан.

Пітэрсан стварыў датракійскую і валірыйскую мовы для серыяла «Гульня тронаў», а таксама касцітанскую, іраціенскую, індаджынскую і OMEC мовы для шоу «Выклік» канала Syfy; наогул ён стварае мовы з 2000 года. Ён таксама стварыў мову, якая выкарыстоўваецца цёмнымі эльфамі ў фільме «Тор: Царства цемры». Нядаўнія праекты Пітэрсана ўключаюць мовы Inha і Munja'kin для серыяла NBC «Ізумрудны горад».

Пітэрсан актыўна папулярызуе творчасць па стварэнні моў, таксама званых «канлангамі». Ён стварыў некалькі відэаролікаў на YouTube у серыі пад назвай «Мастацтва вынаходніцтва мовы» і апублікаваў кнігу пад той жа назвай у 2015 годзе. Таксама Пітэрсан працаваў выканаўчым прадзюсарам дакументальнага фільма 2017 года *Conlanging — The Art of Crafting Tongues*.

Зноскі
------

1. ↑  Dedalvs (англ.).
2. ↑  Creator of 'Game of Thrones' languages coming to Iowa State in February - News Service - Iowa State University (англ.).
3. ↑  Interview with David J. Peterson **(нявызн.)**. Праверана 2 лютага 2015.
4. ↑  Minutes for LCS Board Meeting (3/5/2011) **(нявызн.)**.  Language Creation Society. Праверана 14 красавіка 2016.
5. ↑  Interview: Creating Language for HBO’s Game Of Thrones **(нявызн.)**. Праверана 5 красавіка 2014.
6. ↑  Thor: The Dark World credits **(нявызн.)**. Праверана 18 лістапада 2013.
7. ↑  Creating the languages of Tarsem's fantastical new 'Emerald City' **(нявызн.)**. Праверана 30 студзеня 2017.
8. ↑  Conlanging, The Film About **(нявызн.)**. Праверана 28 жніўня 2017.

Літаратура
----------

* *Johnston, Susan; Battis, Jes.* Mastering the Game of Thrones: Essays on George R. R. Martin's A Song of Ice and Fire (англ.). — McFarland & Company, 2015. — ISBN 978-0-7864-9631-0.
* *Peterson, David J.* Dothraki (англ.). — Living Language, 2014. — ISBN 978-0-8041-6086-5.
* *Peterson, David J.* The Art of Language Invention (англ.). — Penguin Books, 2015. — ISBN 978-0-14-312646-1.
* *Post, Nina; Peterson, David J.* The Zaanics Deceit (Cate Lyr) (Volume 1) (англ.). — Nina Post, LLC, 2014. — ISBN 978-1-4954-6134-7.
* *Post, Nina; Peterson, David J.* The Zaanics Pursuit (Cate Lyr) (Volume 2) (англ.). — Nina Post, LLC, 2017. — ISBN 978-1-5376-4745-6.

Спасылкі
--------